анекдоти за Рая и Ада
Починала жена, чийто мъж постоянно й изневерявал. Отишла тя пред райските порти, а там я посрещнал Свети Петър.
- В Рая ли съм вече? - попитала жената.
- Още не. Първо трябва да ми кажеш как правилно се пише една дума.
- Коя?
- Думата LOVE.
- А, добре! Пише се L, O, V, E.
- Чудесно! Вече си приета в Рая. Виж какво! Трябва да отида на едно друго място за малко да свърша нещо. Постой вместо мен пред райските порти!
След известно време Свети Петър се върнал и заварил жената, ухилена до ушите. Попитал я:
- Случило ли се е нещо?
- Свети Петре, ти тъкмо се отдалечи и пристигна мъжът ми. Разказа, че се зарадвал ужасно, задето съм умряла, напил се от радост, качил се на колата и тръгнал към една от любовниците си. Но катастрофирал и затова се озовал тук.
- Еми хубаво! Значи сега вече с него ще си бъдете заедно в Рая.
- Няма. Той не можа да каже как правилно се пише думата.
- Коя дума?
- ČZECHOSLOVAKIA.